Actoribus ecclesiae sancti Nazarii martyris Augustidunensis et sancti Symphoriani martyris, ubi ipse pretiosus in corpore requiescit, Ansebertus peccator episcopus. Diuina nos ammonet lectio ut, quod Christi misericordia in rebus terrenis confert abundantia de sua largitate unde in hoc saeculo utimur, de eius pietate in suis pauperibus pro abluenda mole peccaminum offeramus. Ergo dono ad suprascriptam ecclesiam sancti Nazarii martyris, ubi ego, ac si indignus, cura pastorali deseruio, de alodo parentum meorum uillam cui uocabulum est Hauxiaco, in pago Belnense, cum soliditate et appenditiis, domibus, uillaribus, campis, pratis, siluis, uineis, pascuis, aquis, seruis, libertis ac colonis accensisque omnibus, et quicquid in ipso pago praesenti tempore possidere ualemus aut quod inante ibidem in Dei nomine acquirere uel quicquid dici aut nominari potest, cum integra soliditate, suprascripta ecclesia sancti Nazarii ut habeat uolo. Et, pro portione illa quam germanus meus Autarius apud nos ibidem habet, portionem nostram in uilla Binago ut habeat uolo. Et fortasse, quod non credimus, si ei fuerit contrarietas, in suprascripta uilla, in Hauxiaco et Binago, quicquid pro portione mea nobis de alodo parentum meorum tam de paterno quam de materno {quod} debitum est, ecclesia sancti Nazarii ut habeat uolo atque decerno. Villa uero Pagetis, quam ex parte conquisiuimus, ecclesia sancti Nazarii ut habeat uolo. Villa uero Solempiaco, quam Wlbertus per suum instrumentum nobis dedit et Leodebertus in usuario tenet, ecclesia sancti Nazarii ut habeat uolo atque decerno. Basilica sancti Symphoriani martyris, quae mihi ab adolescentia mea in omnibus unde substantia mea protexit, unde credimus ut et futura eius intercessio apud aeternam pietatem pro remissione peccatorum meorum intercessor assistat, (ici un blanc dans E et o). Villa uero Tres Valles in pago Maginontense, una cum appenditiis suis, domibus, uillaribus, campis, pratis, uineis, siluis accensisque omnibus, quod Wlbertus per sua instrumenta in nostro nomine delegauit, ecclesia sancti Symphoriani ad suos clericos pascendos in eleemosina nostra ut habeat uolo. Similiter ad oratorium sancti Leodegarii qui sub habitu Symphoriani constructus esse uidetur, ubi, si Deo placuerit, corpusculus insuper requiesciturus erit, colonicas in pago Maginontense, in Tauiniaco, quas Wlbertus per suum strumentum nobis dedit, et colonicas illas quas Bertoaldus in Fulnicio per suum strumentum dedit ad oratorium sancti Leodegarii, ut habeat uolo. Villa uero Coruillo, in pago Autissiodorense, quam nos cumque suis adquisiimus, ipsum oratorium domni Leodegarii ut habeat uolo atque decerno. Similiter, in pago Augustidunense, colonicas quas Beroaldus per uenditionem nobis dedit, ipsum oratorium domni Leodegarii ut habeat uolo. Villa uero Buxido, quicquid ibidem germanus meus in usuario tenet, ipsum oratorium domni Leodegarii ut habeat uolo. Villa uero Muido, quae est prope Montem Waumarum, in pago Vertudensi, cum omnibus quicquid ibi adspiciunt, oratorium domni Leodegarii ut habeat uolo; sic tamen inde lumen et sacrificium ipso oratorio stabiliat et omnia sub potestate fratrum ipsius ecclesiae sancti Symphoriani in omnibus esse debeant. Et quattuor matricularios, qui ad ipsum oratorium domni Leodegarii deseruiunt, ibidem instituimus, ut totum uictum atque uestitum de suprascriptis rebus habeant habere, qualiter et illi alii matricularii, qui ad basilicam sancti Symphoriani deseruire uidentur, portionem uictus et uestitum accipiant. Et pro eo quicquid in ista epistola delegauimus, in usuario germanae nostrae Sicolinae concessimus, illos matricularios et illud lumen ad oratorium domni Leodegarii et in hoc usu teneat et debeat procurare. Et post {ea} 